b'\n_START_ARTICLE_\nBarkvikler\n_START_SECTION_\nUtseende\n_START_PARAGRAPH_\nEn middelsstor (vingespenn 13\xe2\x80\x9318 millimeter) vikler. P\xc3\xa5 avstand kan denne arten virke noe m\xc3\xb8rk og kjedelig farget, men p\xc3\xa5 n\xc3\xa6rt hold ser man at den er ganske fargerik. Forvingens grunnfarge er brunsvart, med okergule flekker. Langs framkanten er den en rekke korte, hvite og to lengre, s\xc3\xb8lvfargede skr\xc3\xa5streker. Langs den ytre del av framkanten g\xc3\xa5r det en bred, okerfarget stripe som har en smal, s\xc3\xb8lvfarget midtstripe. Litt innenfor vingens ytterkent er det to s\xc3\xb8lvfargede tverrstreker som er forbundet med 3-4 rette, okerfargede lengdestreker. Bakvingen er gr\xc3\xa5 eller brunlig.\n_START_SECTION_\nLevevis\n_START_PARAGRAPH_\nLarvene utvikler seg i barken p\xc3\xa5 frukttr\xc3\xa6r og rogn._NEWLINE_De voksne viklerne flyr i juni\xe2\x80\x93juli i hager og l\xc3\xb8vskog.\n_START_SECTION_\nUtbredelse\n_START_PARAGRAPH_\nArten er utbredt i Nord-Afrika og i Europa, bortsett fra den \xc3\xb8stligste delen. Den forekommer ogs\xc3\xa5 i det nordlige Asia og i Nord-Amerika (sistnevnte bestand trolig innf\xc3\xb8rt fra Europa). I Norge er den utbredt nord til M\xc3\xb8re og Romsdal.'